《沧海云帆图》
明代·林鸿

朝暾出海峤，漠漠苍霭分。仙人驾舟楫，乘风驭长云。

飘飖紫霞佩，追逐丹凤群。晤言瑶池宴，将以谒明君。

夔龙接前踵，奎章落雄文。望之不可极，海色空氤氲。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。